O autobasculantă încărcată cu nisip s-a răsturnat peste un autoturism pe Splaiul Dudescu, aproape de centura Capitalei. Două persoane au decedat şi alte două victime extrase de pompieri. Acestea din urmă sunt în stare gravă.

În urmă impactului, autoturismul a fost pur şi simplu acoperit cu nisip iar cele patru persoane din maşină au rămas captive. Pompierii au intervenit de urgenţă, dar au reuşit să îl salveze doar pe şofer, care a fost transportat în stare gravă la spital. Apoi, cu greu, o tânăra aflată pe bancheta din spate a fost şi ea descarcerată după zeci de minute şi transportată la spital. Ceilalţi doi pasageri nu au mai putut fi salvaţi, Şoferul basculantei a scăpat nevătămat şi a reuşit să iasă singur din cabina. Martorii spun că bărbatul aflat la volanul autoturismului ar fi avut viteză şi nu ar fi acordat prioritate. Poliţiştii încearcă să stabilească circumstanţele exacte ale producerii accidentului